|  |  |  |
| --- | --- | --- |
| **Elem tartalma: A kis Li története** | | Kategória: tanúságtétel |
| Szerző(k): Emmánuel Maillard  Szerkesztő(k): Dr. Farkas László | | Esemény: Tábor |
| Kapcsolódó téma: Szentmise | Kapcsolódó előadás: | |
| Régió: Összrégió | Település: | Időpont: 2014.07. |

Kapcsolódó anyagok:

Törzsanyag:

**A kis Li története**

Emmánuel Maillard: A *rejtőzködő* - Medjugorjei *Gyermek című könyvből*

*„Drága gyermekek! Ma arra hívlak benneteket, hogy értessétek meg keresztény hivatásotokat. Gyermekeim, vezettelek benneteket, és ebben a kegyelmi időszakban is vezetlek, hogy tudatában legyetek keresztény hivatásotoknak. A szent vértanúk ezzel a tanúságtétellel haltak meg: „én keresztény vagyok, és Istent mindenekfölött szeretem”. Ma is arra hívlak benneteket, gyermekeim, hogy örvendezzetek és legyetek boldog keresztények, felelősek és tudatosak, mivel Isten maga hívott meg benneteket különösen arra, hogy örömmel kinyújtott kéz legyetek azok felé, akik nem hisznek, és hogy életetek példája által hitet és Isten iránti szeretetet kapjanak.” (Szűz Mária medjugorjei üzenete – még nem jóváhagyott magánkinyilatkoztatás)*

**A kis Li**

1979-ben, amikor Isten magához szólította szolgáját, Fulton Sheent, amerikaiak milliói siratták, és úgy érezték, árvákká lettek. Éveken keresztül ámulattal csüngtek szavain, amelyek a média különböző eszközeivel terjedtek. Sheen püspökben egyszerre volt meg a természetes adottság és a Szentlélek kenete az ékesszólásra. Ha valaki hallgatta, bizonyosságot kaphatott afelől, hogy Isten él, hogy hatalmas, és vágyakozni kezdett utána. Olyan fényességet árasztott maga körül, hogy a rádióadók mind kapkodtak utána, mivel biztosak lehettek abban, hogy megemeli hallgatottságukat. Híres televíziós műsora, a Life is worth living (érdemes élni az életet) mintegy 23 millió tévénézőt vonzott hetente.

Ennek a nagy érseknek, az evangelizáció óriásának, volt egy titka. Mint minden igazán nagy ember, ő is őrzött a szívében egy találkozást, életének egy olyan mozzanatát, amelyben rátalált a kegyelem, és amitől aztán a világ minden kincséért sem tért volna el. Ahhoz, hogy megértsük ezt a számomra fontos eseményt, vissza kell mennünk az időben: az ötvenes évek Kínájába, amikor a legkeményebb kommunista elnyomás dúlt.

**Kis kínai léptek**

A kis plébániai iskolákban a gyerekek áhítattal imádkoztak. Euphrasie nővér elégedett volt: két hónappal ezelőtt sokan elsőáldozók voltak, mégpedig komolyan, teljes szívükből készülve. A tíz éves kislány, Li kérdésére csak mosolygott:

* Miért, nem azt mondta nekünk az Úr Jézus, hogy imádkozzuk: „Mindennapi rizsünket add meg nekünk ma”?

A gyerekek reggel, délben és este rizst esznek. Mit is lehetne felelni erre a kérdésre?

* Hát azért, mert… a kenyér azt jelenti, Eucharisztia! - válaszolta az apáca.

Meg kell hagyni, Euphrasie nővér inkább szívvel, mint teológiai tudásával tűnt ki!

* Kérd Jézustól a napi áldozás kegyelmét. A testednek szüksége van a rizsre.

A lelked viszont, ami többet ér, mint a test, az Élet Kenyerére éhezik.

Májusban, amikor Li elsőáldozó volt, így szólt a szívében Jézushoz:

* Add meg nekem a mindennapi kenyeret (a mindennapi szentáldozás kegyelmét), hogy a lelkem éljen és egészséges legyen!

Innentől kezdve Li naponta járult áldozáshoz. Tudta azonban azt is, hogy a „gonoszok” (az Istent nem ismerő kommunisták) bármikor megakadályozhatják azt, hogy magához vegye Jézust az áldozásban. Odaadóan imádkozott, hogy ez sohase történhessen meg. És mégis, egyszer csak bejöttek az osztálytermükbe és így szóltak a gyerekekhez:

* Adjátok ide azonnal a bálványaitokat!

Li nagyon jól értette, mit jelent ez. A halálra rémült gyerekeknek oda kellett adniuk szépen megfestett szentképeiket. Ezután a kapitány letépte a falról a keresztet és hangosan a földhöz vágva felkiáltott:

* Az új Kína nem tűri ezeket a bálványokat!

A kis Li, aki annyira szerette a Jó Pásztor képét, igyekezett elrejteni azt a ruhája alatt. Ez volt az, amit elsőáldozásakor kapott. Egy hatalmas ütéstől a kis Li megtántorodott, a kép pedig a földre esett. A kapitány hívta a gyermek apját, és alapos megalázás után letartóztatta.

Ugyanezen a napon a falu egész népe a rendőröktől kényszerítve a templomba gyűlt, hogy újfajta „prédikációt” hallgasson, ezúttal a rendőrfőkapitánytól: gúnyolódást a misszionáriusok, az „amerikai imperializmus ügynökei” ellen. Majd dörgedelmes hangon megparancsolta a katonáknak, hogy rombolják le a tabernákulumot.

A férfi a tömeg felé fordulva üvöltötte:

* Na, most majd meglátjuk, meg tudja-e védeni magát a ti Krisztusotok. Nézzétek, mit teszek a ti „Valóságos Jelenlétetekkel”, ezzel a vatikáni marhasággal, amivel az agyatokat mossák.

Ezekkel a szavakkal megragadta a cibóriumot (zárt fedeles áldoztató kelyhet), és a padló kövezetére szórta a Szentostyákat. A hívek kiáltásukat elfojtva, megrökökönyödve hátráltak.

A kis Li meg se tudott mozdulni. Mit tettek a Kenyérrel? Igaz, ártatlan szívében fájdalom hasított a szétszórt Ostyák láttán. Hát senki sincs, aki megvédje Jézust? A rendőrkapitány gúnyolódott és káromlásiba gonosz vihogás vegyült. Li csendben sírt.

* Most pedig kifelé, ki innen!- kiabálta a rendőr. Aki megpróbált volna visszatérni a „babonák csarnokába” annak útját állta.

A templom kiürült. Az imádó angyalokon kívül azonban, akik mindig az Ostyában rejlő Jézus körül vannak, még egy tanú volt a helyszínen, aki végignézte az egész jelenetet. Luc atya, a misszionárius. A plébánia hívei elrejtették őt a kórus fölött egy kis fülkében, amelynek padlásablaka a templom belsejére nézett. Engesztelő imába mélyedve rejtőzködött itt, igencsak nehezen viselte azt, hogy nem mehet sehova: egy rossz mozdulat és híveit azonnal letartoztatják árulásért.

Luc atya így imádkozott:

* Uram Jézus, légy irgalmas saját magadhoz, ne engedd meg ezt a szentségtörést! Uram Jézus!

Egyszer csak nyikorgás törte meg a templom nehéz csöndjét. Az ajtó lassan kinyílt. A kis Li volt az! Alig volt tíz éves. Kis kínai lépteivel az oltár felé tartott. Luc atyát remegés fogta el: ha észreveszik, megölik! De nem szólhatott hozzá, csak annyit tehetett, hogy az összes szenthez könyörgött, óvják meg a gyermeket. A kislány leborult, és csendben imádkozott, ahogy azt Euphrasie nővértől tanulta. Tudta, hogy az embernek fel kell készítenie a szívét, mielőtt áldozáshoz járulna. Kezét összetéve elmondta titokzatos imáját drága Jézusának, akivel ilyen rosszul bántak és akit ilyen csúnyán elhanyagoltak. Majd Luc atya azt látta, hogy a kislány lehajol, és négykézlábra ereszkedve nyelvével felvesz egy Ostyát. Újra térdre húzta magát, és behunyt szemmel mennyei látogatójában gyönyörködött, aki a szívébe érkezett.  Minden pillanat isszonyú hosszúnak tűnt, Luc atya a legrosszabbtól tartott… Bárcsak szólhatna hozzá! A gyermek azonban elment, éppen olyan könnyeden, ahogy érkezett, szinte szökkenve.

A „tisztogatások” folytatódtak. A kommunista rendszer szolgálatának csapata átfésülte az egész falut és környékét. Ez az „Új Kína” sorsa. A falubeliek moccani se mertek. Bambuszkunyhóikba húzódtak, és elképzelésük sem volt arról, mit hoz a jövő.

A kis Li mégis minden reggel elment a templomba, hogy magához vegye mindennapi Élő Kenyerét. Éppen úgy, mit az első alkalommal, a nyelvére vette az Szentostyát, majd elment. Luc atya nem értette: miért nem veszi, magához az összeeset? Tudta nagyon jól, hogy harminckét Ostya hever a földön. Talán nem tudja a kislány, hogy akár többet is elvehetne egyszerre?

Nem, nem tudta. Euphrasie nővér világosan elmagyarázta neki: „Elég naponta egy Szentostya. Nem szabad hozzáérni, a nyelvünkre kell magunkhoz vennünk.”A kislány a szabályok szerint járt el.

Egy nap azonban már csak egy Szentostya maradt. Hajnalban a gyermek szokásához híven beosont a templomba, és az oltár felé tartott. Egészen az Ostya közelébe térdelt, és imádkozott.

Luc atya elfojtott egy kiáltást. Egy katona az ajtóban állt, és revolverét a kislányra fogta. Csak egy száraz csattanást lehetett hallani, majd hangos kacagást. A gyermek összeesett.

Luc atya azt hitte, meghalt de nem. A kis Li nehezen a Szentostya felé mászott és szájába vette. Teste néhányszor görcsösen összerándult, majd hirtelen mozdulatlanná vált. A kis Li halott volt.

Megmentette az összes Ostyát.

**Minden nap egy „szentóra”**

84 évesen, halála előtt 2 hónappal Fulton Sheen püspök végre feltárta titkát a nagyközönség előtt egy interjú során, amelyet a nemzeti televízió egyik csatornája készített vele.

* Exellenciás püspök úr kérdezte az újságíró, ön az egész világon több millió embert lelkesít. De mi az, ami önt lelkesíti? Talán egy pápa?
* Nem pápa, nem bíboros, és nem is egy másik püspök - válaszolta. Még nem is egy pap vagy egy szerzetes. Aki engem lelkesít, az nem más, mint egy 10 éves kínai kislány.

Sheen püspök ekkor elmesélte a kis Li történetét, átadva ezzel titkos hagyatékát. Elmondta azt is, hogy ennek a gyereknek a szerelme az Eukarisztiában jelenlévő Jézus iránt olyan mélyen hatott rá, hogy aznap amikor először hallotta történetét, ígéretet tett az Úrnak: élete minden napján, egészen halálig akármi lesz is, minden nap 1 óra szentségimádást fog végezni. Ígéretét nem csak, hogy betartotta, hanem egyetlen alkalmat ki sem hagyott. Lankadatlanul buzdította a híveket, hogy imádkozzanak minden nap egy órát az Oltáriszentség előtt.

Kétsége sem fért ahhoz, hogy ez az ismeretlen, nincstelen kínai gyermek jelentette a parazsat ahhoz, hogy óriási apostoli munkássága lángra lobbanjon. Aznap a televízió előtt ülő amerikaiak megértették, hogy a kis Li volt az, aki megérintette több millió ember szívét híres prédikátoruk szavai által. A megszámlálhatatlanul sok megtérés, amelyek szavai nyomán történtek, Li tiszta szívének voltak köszönhetőek. A több millió szentségimádó, akik a szent püspök szavaira térdeltek Jézus színe elé, mind Li 32 hősies szentáldozásának gyümölcse! A papi és szerzetesi hivatások felvirágzása az amerikai prelátusok legnépszerűbbjének hatására azért történt, mert a kis kínai mártír vére a Bárány vérével keveredett.

Eszközigény: